তাই খুনীদের খুনি আর জঙ্গিদের জঙ্গী হিসেবেই চিহ্নিত করে বিচারের আওতায় আনতে হবে। এই অশুভ শক্তির কর্মকাণ্ডকে সমাজের মূল স্রোতধারার সাথে মিশিয়ে তালগোল পাকানো যাবে না। কেননা, ইসলামে কখনো উগ্ন ও জঙ্গীবাদের স্থান নেই। আমাদের ধর্ম, ভাষা ও সংস্কৃতি এক। তাই জঙ্গীদের খুন ও অন্যান্য অপকর্মকে ইসলাম ধর্মের অনুসারীদের উপর চাপিয়ে সাম্প্রদায়িক ও অসাম্প্রদায়িক শক্তি বলে সমাজে বিভেদ সৃষ্টি না করে বরং জাতিকে এসব অশুভ কর্মকান্ড ও শক্তির বিরুদ্ধে ঐক্যবদ্ধ করতে হবে। সেই সাথে আমাদের রাষ্ট্রযন্ত্রের আইনশৃঙ্খলা বাহিনীর ব্যর্থতাকে ‘শাক দিয়ে মাছ ঢাকার’ অপচেষ্টাকেও নতুন করে ভাবতে হবে। বর্তমান পরিস্থিতি মোকাবিলায় জাতীয় নেতৃবৃন্দকে হানাহানি বন্ধ করে ঐক্যের মোহনায় দাঁড়িয়ে গণতান্ত্রিক মূল্যবোধ ও মানবাধিকারের প্রতি শ্রদ্ধাশীল হয়ে সংবিধান ও আইনের বিধি বিধান বলে রাষ্ট্র পরিচালনার পথে হাঁটতে হবে। ব্লগার রাজিব-অভিজিতের পথ ধরে ওয়াসিকুর চলে গেছেন। আমরা তাদের নিরাপত্তা দিতে পারেনি। ততাই সমাজের প্রতিটি সদস্যকেই রুখে দাঁড়াতে হবে সন্ত্রাস, অগণতান্ত্রিক চর্চা ও দুর্নীতি-অনিয়মের বিরুদ্ধে।প্রতিটি হত্যাকাণ্ডের বিচার নিশ্চিত করতে হবে। তবেই আশা করা যায় একদিন আমাদের সমাজ এই হত্যার সংস্কৃতি থেকে বের আসবে। সবশেষে, রাজিব-অভিজিত ও ওয়াসিকুরের মতো আর যাতে কাউকে এভাবে খুনীদের হাতে অকালে জীবন দিতে না হয় সেজন্য যথাযথ ব্যবস্থা গ্রহণের জন্য সরকারের প্রতি আহবান জানাচ্ছি এবং নিহত ওয়াসিকু্রের শোকাহত পরিবারের সদস্যদের প্রতি গভীর সমবেদনা প্রকাশ করছি।